આ બેઠકમાં જિલ્લા કલેક્ટરશ્રી નિનામાએ જિલ્લામાં સફારી પાર્ક માટેની જરૂરી જમીનની દરખાસ્ત, વડીયા ગામનું તળાવ કાયમી ધોરણે ભરેલું રહે તે માટેની મંજૂરીની કાર્યવાહી હાથ ધરવા, નગરપાલિકાના જુદા જુદા કામો તેમજ હરસિધ્ધિ માતાના તળાવનું કામ, ભાદરવા મંદિરનું કામ તેમજ શુલપાણેશ્વર ગેસ્ટ હાઉસનું વિસ્તરણ કરવા માટે રૂમોની વધુ સુવિધા ઉપલબ્ધ કરવા, વન વિસ્તારના ગરૂડેશ્વર તાલુકાના ઝરવાણી ગામના જુદા જુદા માર્ગના વિકાસ કામો માટે વન વિભાગની મંજૂરીની દરખાસ્ત તૈયાર કરવા, જિલ્લાના માર્ગ, પુલ તેમજ રેલ્વે લાઇનના વિકાસ કામો માટેની જમીન સંપાદન માટે કાર્યવાહી પણ ઝડપી બનાવવા ઉપરાંત જે તે કિસ્સામાં બાકી રહેલી જમીન માપણીની દરખાસ્ત અને તે અંગેની કાર્યવાહી ઝડપથી પુર્ણ કરવા સૂચના આપી હતી.